b"\n_START_ARTICLE_\nKabul-Kandahar-hovedveien\n_START_PARAGRAPH_\nKabul-Kandahar-hovedveien er en 483 km lang vei som forbinder Afghanistans to st\xc3\xb8rste byer, Kabul og Kandahar. Denne hovedveien utgj\xc3\xb8r en viktig del av Afghanistans nasjonale veinettverk, \xc2\xabRingveien\xc2\xbb. Om lag 35\xc2\xa0% av Afghanistans befolkning lever n\xc3\xa6r denne strekningen av Ringveien, i en st\xc3\xb8rste avstand p\xc3\xa5 50 km fra veien.'_NEWLINE_Kabul-Kandahar-hovedveien var tidligere i sv\xc3\xa6rt d\xc3\xa5rlig stand p\xc3\xa5 grunn av over to ti\xc3\xa5r med krig og vanskj\xc3\xb8tsel. USA finansierte reparasjon og gjenoppbygging av 389 km vei, mens Japan finansierte for en strekning p\xc3\xa5 50 km. 43 km av veien var allerede i brukbar stand f\xc3\xb8r dette arbeidet tok til. Gjenoppbyggingsprosjektet ble fulgt opp av The Louis Berger Group, med hjelp av tyrkiske og indiske ingeni\xc3\xb8rer til planlegging og utforming. F\xc3\xb8rste fase av asfalteringen ble fullf\xc3\xb8rt i desember 2003 og hovedveien ble \xc3\xa5pnet for trafikk. Reisen pleide tidligere \xc3\xa5 ta to dager, men tar n\xc3\xa5 ca. seks timer.\n_START_SECTION_\nD\xc3\xb8dsfall\n_START_PARAGRAPH_\nPer tidlig i 2004 fortsatte Taliban-oppr\xc3\xb8rere \xc3\xa5 forf\xc3\xb8lge reisende gjennom korridoren. Afghanske vakter, soldater og arbeidere har ogs\xc3\xa5 blitt drept langs ruten. I oktober 2003 kidnappet de en tyrkisk entrepren\xc3\xb8r, og desember samme \xc3\xa5r ble to indiske arbeidere kidnappet. I februar 2004 skj\xc3\xb8t Taliban-oppr\xc3\xb8rere ned et Louis Berger Group-helikopter, og tre mennesker omkom. _NEWLINE_I mars 2004 myrdet oppr\xc3\xb8rere en tyrkisk ingeni\xc3\xb8r og en afghansk vakt. En annen tyrkisk ingeni\xc3\xb8r og tolk ble kidnappet. Denne handlingen f\xc3\xb8rte til at USA satte opp sm\xc3\xa5 sivilt-milit\xc3\xa6re team p\xc3\xa5 tre steder langs veien."